## Estades formatives

## Hospital Universitari Arnau de Vilanova i

## Hospital Universitari Santa Maria

### Normativa

La present normativa interna és d’aplicació general i té per objecte la regulació de qualsevol estada formativa dins d’aquests hospitals.

Les estades estaran regulades, a part de les indicacions d’aquest document, per la normativa legal vigent, les del centre formatiu corresponent, i les indicacions de Salut Pública vigents en cada moment.

# NORMATIVA

**COMPLIMENT DE LA NORMATIVA.**

Tot l’estudiantat està **obligat a complir la normativa legal vigent**, la normativa que es recull en aquest document, les normatives internes de pràctiques del seu centre formatiu i qualsevol normativa d’aplicació.

**És obligació de l’estudiantat:**

**Tractar amb respecte i educació pacients, professionals i altres persones en formació de l’hospital.**

* Fer el registre, un mínim de **15 dies abans de l’inici de les estades formatives** a: <http://formacio.icslleida.cat/formacio.php/formacio>. El registre és imprescindible per poder realitzar les estades formatives.
* Donar compliment a les indicacions rebudes del personal dels hospitals.
* Utilitzar la targeta de l’hospital segons les indicacions i l’horari establert i el període establert i cobert per l’assegurança.
* Incorporar-se al centre en la data acordada i complir amb les dates i horaris previstos.
* Utilitzar els **EPIs** que corresponguin, així com **l’uniforme de l’hospital** (pijames) obligatòriament, i seguir les indicacions d’ús. Exepcions: en aquells casos que el coordinador de la especialitat consideri que ha de portar bata enlloc de pijama, ho farà saber al departament de Docència i es considerarà l’opció.
* Informar per correu electrònic al tutor del centre formatiu i del centre sanitari amb prou antelació de les absències previsibles i el mateix dia de les imprevisibles. En cas de malatia no acudirà al centre i avisarà al tutor.
* Un cop acabades les pràctiques, retornar la targeta, les claus i els uniformes, així com verificar la informació administrativa a partir de l’enllaç que rebran.

**CONFIDENCIALITAT I PROTECCIÓ DE DADES.**

L’estudiantat es compromet a no divulgar cap tipus d’informació a la qual tingui accés durant l’exercici de les estades formatives i no realitzar cap tipus de gravació de veu i/o captació d´imatges dins dels hospitals. **Aquest compromís es manté de manera indefinida durant l’estada i un cop finalitzada.**

**SUPERVISIÓ.**

Els alumnes han d’estar supervisats en tot moment. Sempre que es realitzi un acte assistencial, el/la pacient ha d’estar degudament informat i consentir la participació del personal en formació.

**PROJECTE FORMATIU**.

L´estudiantat ha de conèixer el projecte formatiu de les pràctiques i complir-lo seguint les indicacions de /la tutor/a sota la seva supervisió.



**TARGETA IDENTIFICATIVA:**

És obligatori anar **adequadament identificat/da** i s’ha de portar sempre visible en les estades formatives dels hospitals.

Sense targeta identificativa no es poden fer estades formatives. És motiu de revocació de l’estada formativa la no utilització de manera correcta de la targeta. La targeta permet:

* Accés als hospitals per a realitzar l’estada formativa. L’ús de la targeta per accedir a l’hospital fora del període i horari de pràctiques és motiu per la finalització immediata de les estades formatives.
* Acreditació davant de pacients i professionals com a personal en formació.
* Ús de les màquines expenedores de roba quan correspongui.
* La targeta **s’ha de retornar obligatòriament** a Docència un cop finalitzades les estades formatives**.**
* Si es perd la targeta identificativa es podrà fer un duplicat a petició de l´alumne que abonarà el cost de 5 euros.
* L’horari de recollida de les targetes és: de 9:00 a 15:00 a l’HUSM i de 8:00 a 15:00 a l’HUAV

**UNIFORMES I ACCESSORIS**:

* Tots els alumnes que estiguin fent pràctiques als hospitals han d’utilitzar la roba de l’hospital (pijama) **obligatòriament,** els quals s’han de canviar a diari.
* Amb la targeta identificativa es donarà accés a les màquines expenedores per poder adquirir els uniformes, o al rober de l’Hospital segons el cas.
* El personal en formació s’ha de canviar als espais indicats. No es pot utilitzar altres vestuaris d’ús per a professionals, si no han estat autoritzats explícitament i per la durada corresponent. És especialment important seguir la normativa d’ús dels vestuaris dels espais quirúrgics.

L’ús EPI’s (com poden ser poden ser: **mascareta FFP2, guants, ulleres, bata, etc)**, els indicarà el/la tutor/a de l’hospital en cada cas.

**COVID-19: PROTOCOLS I NORMATIVES**.

.

* El personal en formació, durant la seva estada formativa, complirà amb les instruccions de seguretat relatives a la COVID-19 vigents en cada moment establertes pel departament de salut.



* **Qualsevol canvi en el dia o horari de les pràctiques o absències s’haurà de comunicar al coordinador de pràctiques, independent del que s’hagi acordat amb el tutor corresponent.**

**Els hospitals es reserven la possibilitat de revocar l’estada formativa de manera immediata i irrevocable per incompliment de la normativa.**